

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

**I KOMUNALNE POSLOVE**

**Sektor za komunalno i prometno redarstvo,**

**Odjel komunalnog redarstva,**

**Odsjek za nadzor građenja**

**i provedbe zahvata u prostoru koji nisu građenje,**

**Sigetje 2**

**KLASA: UP/I-363-04/23-16/63**

**URBROJ: 251-10-72-6/017-24-5**

Zagreb, 26.3.2024.

Komunalni redar Gradskog ureda za obnovu, izgradnju, prostorno uređenje, graditeljstvo i komunalne poslove, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u predmetu uklanjanje zahvata u prostoru koji nije građenje provedenog na k.č.br. 15005/1, k.o. Markuševec, u Zagrebu, u ulici Štefanovec – Miroševečina, suvlasništvo Puntarić Stjepana, Markuševec 8, Puntarić Jure, Markuševec 215, Puntarić Imbre, Markuševec 215, Puntarić Kate, Markuševec, Puntarić Slavka, Markuševec, Puntarić Nikole, Markuševec, Puntarić Zvonka, Grobna 10, Brckovljani, Mitrović Ivke R. Puntarić, Heinzelova 47B, Zagreb, Štroser Darka, OIB: 66054555953, Zagreb, Bliznec 40, Štroser Damira, OIB: 11646927220, Zareb, Bliznec 40 i Petreković Maria, OIB: 69845221175, Markuševečka cesta 25, Zagreb, temeljem članka 34. stavka 1. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Puntarić Stjepanu, Puntarić Kati, Puntarić Slavku i Puntarić Nikoli, suvlasnicima

zemljišta na k.č.br. 15005/1, k.o. Markuševec, u Zagrebu, u ulici Štefanovec – Miroševečina. kojih je prebivalište odnosno boravište nepoznato, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će suvlasnike u predmetu uklanjanje zahvata u prostoru koji nije građenje provedenog na k.č.br. 15005/1, k.o. Markuševec, u Zagrebu, u ulici Štefanovec – Miroševečina, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 22.6.2023. u 10,20 sati, utvrdio je da je na k.č.br. 15005/1, k.o. Markuševec, u Zagrebu, u ulici Štefanovec – Miroševečina, proveden zahvat u prostoru koji nije građenje, odnosno da je na istu deponirano cca 50 m3 mineralne sirovine - lomljenog kamena.

Ponovnim očevidom dana 4.3.2024. godine, u 11,30 sati utvrđeno je isto stanje.

Očevidom nije utvrđen investitor.

Uvidom u ZK uložak broj 6284, k.o. Markuševec, utvrđeno je da su suvlasnici zemljišta Puntarić Stjepan, Markuševec 8, Puntarić Juro, Markuševec 215, Puntarić Imbro, Markuševec 215, Puntarić Kata, Markuševec, Puntarić Slavko, Markuševec, Puntarić Nikola, Markuševec, Puntarić Zvonko, Rijeznica 30, Markuševec, Mitrović Ivka R. Puntarić, Heinzelova 47B, Zagreb, Štroser Darko, OIB: 66054555953, Zagreb, Bliznec 40, Štroser Damir, OIB: 11646927220, Zareb, Bliznec 40 i Petreković Mario, OIB: 69845221175, Markuševečka cesta 25, Zagreb.

Iz dopisa MUP-a KLASA: 220-01/23-02/9774 od 21.12.2023. godine, utvrđeno je da Petreković Mario, OIB: 69845221175, ima prijavljeno prebivalište na adresi Markuševečka cesta 25, Zagreb, da Štroser Damir, OIB: 11646927220, ima prijavljeno prebivalište na adresi Bliznec 40, Zagreb, da Štroser Darko, OIB: 66054555953, ima prijavljeno prebivalište na adresi Bliznec 40, Zagreb, da Puntarić Zvonko, ima prijavljeno prebivalište na adresi Grobna 10, Brckovljani. Za suvlasnike Puntarić Stjepana, Puntarić Katu, Puntarić Slavka i Puntarić Nikolu, MUP ne raspolaže točnim podacima o prebivalištu.

Uvidom u evidenciju Edozvola ovog Ureda utvrđeno je da za provedeni zahvat nije izdana lokacijska dozvola.

Dana 26.3.2024. godine sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika Puntarić Stjepanu, Puntarić Kati, Puntarić Slavku i Puntarić Nikoli, suvlasnicima zemljišta na k.č.br. 15005/1, k.o. Markuševec, u Zagrebu, u ulici Štefanovec – Miroševečina. kojih je prebivalište odnosno boravište nepoznato.

Odredbom članka 57. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje investitoru, odnosno vlasniku uklanjanje zahvata u prostoru koji nije građenje, odnosno njegova dijela ako se provodi ili je proveden bez izvršne lokacijske dozvole.

Odredbom članka 2. stavak 1. točka 7. Pravilnika o zahvatima u prostoru koji se ne smatraju građenjem, a za koje se izdaje lokacijska dozvola propisano je da su deponije mineralnih sirovina zahvati u prostoru koji se prema posebnim propisima kojima se uređuje gradnja ne smatra građenjem, a za koje se izdaje lokacijska dozvola..

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

S obzirom da se ne može utvrditi prebivalište niti boravište suvlasnika zemljišta na kome je proveden zahvat u prostoru koji nije građenje, a radi se o zahvatu koji je potrebno hitno ukloniti, sukladno članku 34. stavku 1. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.